અમદાવાદ: શહેરમાં ફરી એક વાર સામાન્ય બાબતે ઘાતક હથિયારો વડે હુમલો કરી યુવકની હત્યા કરી દેવામાં આવી છે. ગત રાત્રે મેમ્કો વિસ્તારમાં આવેલા ગોકુલનગરમાં યુવકને ગાળો બોલવાની ના પાડતાંં યુવકના પરિવારજનોએ ઉશ્કેરાઇ જઇ ઘાતક હથિયારો વડે ત્રણ શખ્સો પર હુમલો કર્યો હતો. ત્રણેયને સારવારઅર્થે હોસ્પિટલ ખાતે ખસેડાયા હતા. જેમાં સારવાર દરમિયાન એક યુવકનું મોત નીપજયું હતું. આ અંગે શહેરકોટડા પોલીસે માતા-પિતા અને છ પુત્રો સહિત નવ શખ્સો સામે હત્યાનો ગુનો નોંધી આરોપીઓને ઝડપવા ચક્રો ગતિમાન કર્યા છે.